*Рег. №................/2015г.*

**ВЪЗЛОЖИТЕЛ: Университет за национално и световно стопанство**

**ИЗПЪЛНИТЕЛ: ………………………………………………………….....**

**Д О Г О В О Р**

**№…................/2015 г.**

Днес, ........................ 2015г., в гр. София между:

## Университет за национално и световно стопанство, с адрес гр. София, п.к. 1700, Студентски град „Христо Ботев“, ул. “Осми декември”, с ЕИК: 000670602 , ИН по ДДС: BG000670602, представляван от Николай Бакърджиев - Помощник-Ректор и Лидия Дончева – Директор на Дирекция „Финанси“, наричан по-долу Възложител от една страна и

*……………………………………………………..,*с адрес…………………………………………. ……………………………………………………,ЕИК: ………………………, ИН по ДДС: BG…………………….., представлявано от ………………………………….наричано по-долу **Изпълнител**,

**след проведена процедура по реда на глава осма „а“ от ЗОП - публична покана за избор на изпълнител за обществена поръчка с предмет “Доставка на материали за текуща поддръжка на сградния фонд на УНСС“, на основание чл. 14, ал.4, т.2, решение на РС ………………………….. и чл.101е от ЗОП се сключи настоящият договор за следното:**

**І. ПРЕДМЕТ НА ДОГОВОРА**

Чл. 1. ВЪЗЛОЖИТЕЛЯТ възлага, а изпълнителят приема да извършва периодични доставки на нови материали за текуща поддръжка и ремонт на: сградния фонд, на абонатни станции, парни инсталации, ВиК, климатични инсталации, ел.инсталации и телефонни системи на УНСС, в съответствие с техническото предложение /Приложение №1/ и ценово предложение /Приложение №2/на Изпълнителя, неразделна част от този договор.

### ІІ. ЦЕНИ И ПЛАЩАНЕ

Чл. 2. (1) Общата стойност на договора е до **45 000 лева / четиридесет и пет хиляди лева/** без включен ДДС.

(2) Единичните цени са посочени в ценовото предложение /Приложение №2/на Изпълнителя, неразделна част от този договор и включват всички разходи необходими за цялостното изпълнение на поръчката и не подлежат на изменение.

(3) Стойността по ал. 1 не обвързва Възложителя да възложи доставки на тази стойност.

Чл. 3. Изпълнените заявки се заплащат от Възложителя до 30 /тридесет/ дни с платежно нареждане по банковата сметка на изпълнителя, след представяне на приемателно - предавателен протокол и фактура - оригинал.

**ІІІ. УСЛОВИЯ ЗА ОСЪЩЕСТВЯВАНЕ НА ДОСТАВКИТЕ**

Чл. 4. (1) Изпълнителят доставя материалите предмет на този договор периодично по заявка на Възложителя. Със заявката ВъзложителяТ определя вида и количеството на конкретната доставка. Заявката се подава по e-mail, факс или на място при ВЪЗЛОЖИТЕЛЯ.

(2) ИзпълнителяТ реализира доставките в срок до три работни дни, считано от получаване на заявката от Възложителя.

(3) ИЗПЪЛНИТЕЛЯТ доставя материалите придружени с валидни сертификати за качество или декларация за съответствие издадена от фирмата производител или еквивалентен документ, удостоверяващи съответствието на материалите със съответните спецификации или стандарти.

(4) Доставените материали следва да бъдат опаковани по подобаващ начин, запазващ ги от повреди, дължащи се на атмосферни условия и транспорт. ИЗПЪЛНИТЕЛЯТ носи отговорност за вреди, произлезли от неправилна или неподходяща опаковка или неправилна или недостатъчна маркировка.

Чл. 5. Доставянето и приемането на материалите се извършва според условията за изпълнение на поръчката на адреса на Възложителя – София, Студентски град „Христо Ботев“, ул. „Осми декември“.

Чл. 6. (1) Доставките ще бъдат приемани от определено от Възложителя за това длъжностно лице.

(2) За предаването и приемането на материалите се съставя двустранен приемателно – предавателен протокол.

(3) Собствеността върху доставката, предмет на договора, преминава върху ВЪЗЛОЖИТЕЛЯ от момента на предаването й, за което се съставя и подписва двустранен приемо-предавателен протокол от упълномощени представители на страните. От момента на подписване на протокола върху ВЪЗЛОЖИТЕЛЯ преминават всички рискове.

**ІV. права и задължения на възложителя**

Чл. 7. Възложителят е длъжен:

1. да осигури достъп до обекта за доставка на материалите;
2. да определи свой представител, който да отговаря за приемане на доставките;
3. да заплаща стойността на отделната поръчка в уговорения срок и съгласно клаузите на този договор.

Чл. 8. (1) Възложителят има право да упражнява контрол върху количеството и качеството на материалите, както и за спазването на договорения срок за доставка.

(2) ВъзложителяТ има право да откаже частично или изцяло приемането на доставка, съдържаща материали видимо несъответстващи на техническата спецификация или неотговарящи на заявката, за което се съставя двустранен протокол, като ИЗПЪЛНИТЕЛЯ е длъжен в срок до три дни да ги замени с нови.

(3) ВъзложителяТ има право в срок до 30 дни след доставката, за забелязани недостатъци, дефекти или несъответствия на материалите с техническата спецификация, да уведоми ИЗПЪЛНИТЕЛЯ и да иска тези материали да бъдат заменени със съответстващи на договореното, както и да рекламира материалите пред ИЗПЪЛНИТЕЛЯ в срок от 10 дни от установяване на дефекти правещи ги негодни за ползване.

**V. ПРАВА и задължения на изпълнителя**

Чл. 9. (1) Изпълнителят е длъжен:

1. да осигури за своя сметка доставката на заявените материали до адреса на ВЪЗЛОЖИТЕЛЯ;
2. да осигури редовен контрол за точното изпълнение на доставките;
3. да спазва стриктно договорения срок за изпълнение на заявките.
4. при рекламация на материали, да заменя материалите в срок до 10 работни дни от датата на рекламацията.

(2) Изпълнителят сключва договор с посочения/те в офертата подизпълнител/и, за което се прилагат разпоредбите на част втора, глава трета, раздел VII /чл. 45а - чл. 45б/ от ЗОП.

Чл.10. Гаранционният срок на материалите, които имат такъв, е най-малко шест месеца след датата на доставката.

**VІ. СРОК НА договора**

Чл. 11. Договорът се сключва за срок от една година, считано от 15.05.2015г.

**VІІ. НЕПРЕОДОЛИМА СИЛА**

Чл. 12. (1) Страните по настоящия договор не дължат обезщетение за претърпени вреди и пропуснати ползи, ако те са причинени в резултат на непреодолима сила.

(2) Непреодолима сила по смисъла на този договор е всяко непредвидимо и непредотвратимо събитие от извънреден характер и извън разумния контрол на страните, възникнало след сключване на договора, което прави изпълнението му невъзможно.

(3) Не е налице непреодолима сила, ако съответното събитие е в следствие на неположена грижа от страна на Изпълнителя или при полагане на дължимата грижа, то може да бъде преодоляно.

(4) Ако страната е била в забава не може да се позовава на непреодолима сила.

Чл. 13. При наличието на непреодолима сила сроковете за изпълнение се увеличават със срока на спирането.

Чл. 14. За възникването и преустановяването на непреодолимата сила Изпълнителят е длъжен в тридневен срок писмено да уведоми възложителя, в какво се състои непреодолимата сила и какви са възможните последици от нея. При неуведомяване се дължи обезщетение за настъпилите от това вреди.

Чл. 15. Ако непреодолимата сила, съответно спирането продължи повече от 30 дни и няма признаци за скорошното й преустановяване, всяка от страните може да прекрати за в бъдеще договора, като писмено уведоми другата страна, с едномесечно предизвестие за това.

**VІІІ. Санкции и неустойкИ**

Чл. 16. При неизпълнение на задълженията по този договор неизправната страна дължи на изправната неустойка в размер на 1% на ден, но не повече от 20% от стойността на неизпълнението, както и обезщетение за претърпените вреди и пропуснати ползи в случаите, когато надхвърлят договорената неустойка.

**ІХ. ПРЕКРАТЯВАНЕ**

Чл. 17. Договорът се прекратява:

1. С изтичане на срока или изчерпване на финансовия ресурс, в зависимост от обстоятелството, което настъпи първо;
2. По взаимно съгласие на страните изразено в писмена форма;
3. От всяка една от страните едностранно с едномесечно писмено предизвестие при неизпълнение на задължение по договора от другата страна продължило повече от десет календарни дни;
4. Едностранно без предизвестие от ВЪЗЛОЖИТЕЛЯ, в случай, че бъде открито производство по несъстоятелност или ликвидация по отношение на ИЗПЪЛНИТЕЛЯ.

Чл. 18. Възложителят може да прекрати договора едностранно, ако в резултат на обстоятелства възникнали след сключването му не е в състояние да изпълни своите задължения.

**Х. ДОПЪЛНИТЕЛНИ УСЛОВИЯ**

Чл. 19. Всички съобщения между страните във връзка с този договор следва да бъдат в писмена форма за действителност.

Чл. 20. Възникналите спорове се решават с преки преговори между страните, а при непостигане на съгласие - по реда на българското законодателство.

Настоящият договор се състави и подписа в три еднообразни екземпляра, от които два за Възложителя и един за Изпълнителя.

*ПриложениЯ:*

*1. Техническо предложение /Приложение № 1/ на Изпълнителя.*

*2. Ценово предложение /Приложение № 2/ на Изпълнителя.*

**ВЪЗЛОЖИТЕЛ: ИЗПЪЛНИТЕЛ:**

**За УНСС: За ……………………………**

**ПОМОЩНИК-РЕКТОР: УПРАВИТЕЛ:**

**Николай Бакърджиев …………………………**

**ДИРЕКТОР ДИРЕКЦИЯ «ФИНАНСИ»:**

**Лидия Дончева**